Šefčík, Marek, poslanec NR SR (2023-03-23):
Pán predsedajúci, ďakujem za slovo. K tomuto návrhu zákona sme podali dva pozmeňujúce návrhy, nakoľko už vo svojej úvodnej reči pani predkladateľka zákona odôvodnila tieto pozmeňujúce návrhy, tak ja sa obmedzím len na ich prečítanie. Takže prvý pozmeňujúci návrh bude o, iba o zmene tretieho na štvrtého, čiže zo štvrtého pôrodu a potom ten druhý je o pomoci, o pomoci mamičkám, ktoré sa dostanú do istej zlej situácie a tá pomoc by mala byť či už finančná, materiálna alebo psychologická pomoc v tehotenstve, o ktorú sa budú môcť uchádzať. Takže v tejto svojej rozprave iba prečítam tie pozmeňujúce návrhy. Takže prvý: Je to pozmeňujúci návrh poslancov Národnej rady Slovenskej republiky Anny Záborskej, Lucie Drábikovej a Mareka Šefčíka k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 383/2013 Z. z. o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov v znení neskorších predpisov. Za čl. I sa vkladá nový článok II, ktorý znie: „Čl. II Zákon č. 627/2005 Z. z. o príspevkoch na podporu náhradnej starostlivosti o dieťa v znení zákona č. 561/2008 Z. z., zákona č. 468/2011 Z. z., zákona č. 383/2013 Z. z, zákona č. 175/2015 Z. z., zákona č. 125/2016 Z. z., zákona č. 61/2018 Z. z., zákona č. 269/2021 Z. z., zákona č. 310/2021 Z. z, zákona č. 107/2022 Z. z. a zákona č. 397/2022 Z. z. sa mení takto: V § 3 ods. 6 sa slovo „tretieho“ nahrádza slovom „štvrtého“.“ Navrhovaná úprava nadobúda účinnosť 1. mája 2023. Nasledujúci článok sa primerane preznačí. V súvislosti s navrhovanou zmenou sa vykoná úprava názvu návrhu zákona. Druhý. Druhý pozmeňujúci návrh. Pozmeňujúci a doplňujúci návrh poslancov Národnej rady Slovenskej republiky Anny Záborskej, Lucie Drábikovej a Mareka Šefčíka k návrhu zákona, ktorým sa mení a dopĺňa zákon č. 383/2013 Z. z. o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov v znení neskorších predpisov. Za čl. I sa vkladajú nové články II a III, ktoré znejú: „Čl. II Zákon č. 448/2008 Z. z. o sociálnych službách a o zmene a doplnení zákona č. 455/1991 Z. z. o živnostenskom podnikaní (živnostenský zákon) v znení neskorších predpisov v znení zákona č. 317/2009 Z. z, nálezu Ústavného súdu Slovenskej republiky č. 332/2010 Z. z., zákona č. 551/2010 Z. z., zákona č. 50/2012 Z. z, zákona č. 185/2012 Z. z., zákona č. 413/2012 Z. z., zákona č. 485/2013 Z. z., zákona č. 185/2014 Z. z., zákona č. 219/2014 Z. z., zákona č. 376/2014 Z. z., zákona č. 345/2015 Z. z., zákona č. 91/2016 Z. z., zákona č. 125/2016 Z. z., zákona č. 40/2017 Z. z., zákona č. 331/2017 Z. z., zákona č. 351/2017 Z. z., zákona č. 156/2018 Z. z., zákona č. 177/2018 Z. z., zákona č. 289/2018 Z. z., zákona č. 221/2019 Z. z., zákona č. 280/2019 Z. z., zákona č. 66/2020 Z. z., zákona č. 89/2020 Z. z., zákona č. 218/2021 Z. z., zákona č. 484/2021 Z. z., zákona č. 92/2022 Z. z., zákona č. 101/2022 Z. z., zákona č. 199/2022 Z. z., zákona č. 345/2022 Z. z. a zákona č. 494/2022 Z. z. sa mení a dopĺňa takto: 1. V § 2 sa odsek 2 dopĺňa písmenom j), ktoré znie: „j) z dôvodu neplánovaného tehotenstva alebo narušenia sociálnych alebo rodinných vzťahov z dôvodu tehotenstva.“ 2. V § 29 ods. 1 úvodnej vete sa za slová „§ 2 ods. 2 písm. g)“ vkladajú slová „alebo j)“. 3. V § 29 ods. 1 sa písmeno b) dopĺňa šiestym bodom, ktorý znie: „6. osobnú starostlivosť o dieťa.“ 4. § 29 sa dopĺňa odsekom 5, ktorý znie: „(5) V zariadení núdzového bývania sa fyzickej osobe v nepriaznivej sociálnej situácii podľa § 2 ods. 2 písm. j) poskytuje sociálna služba najviac po dobu troch rokov od dňa pôrodu, ak sa matka osobne stará o dieťa. Sociálnu službu v zariadení núdzového bývania je matke podľa prvej vety možné súčasne poskytnúť aj pre iné jej neplnoleté deti.“ Čl. III Zákon č. 524/2010 Z. z. o poskytovaní dotácií v pôsobnosti Úradu vlády Slovenskej republiky v znení zákona č. 287/2012 Z. z., zákona č. 201/2013 Z. z., zákona č. 378/2016 Z. z., zákona č. 138/2017 Z. z., zákona č. 177/2017 Z. z., zákona č. 243/2017 Z. z., zákona č. 177/2018 Z. z., zákona č. 313/2018 Z. z., zákona č. 310/2021 Z. z. a zákona č. 115/2022 Z. z. sa dopĺňa takto: „V § 2 sa odsek 1 dopĺňa písmenom e), ktoré znie: „e) právnických osôb, ktoré poskytujú ženám finančnú, materiálnu alebo psychologickú pomoc v tehotenstve podľa osobitného predpisu.2aa)" Poznámka pod čiarou k odkazu 2aa znie: „2aa) § 6b ods. 2 písm. d) tretí bod a ods. 3 zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov.“ Doterajší čl. II sa primerane preznačí. Ďakujem, skončil som.